<classify> Zanzibar katika michuano hiyo itashiriki klabu za Polisi itakayoshiriki Kombe la Shirikisho na KMKM kwenye Ligi ya Mabingwa.Akizungumza na waandishi wa habari katika ukumbi wa Uwanja wa Amaan jana Mkurugenzi wa Ufundi wa chama hicho Masoud Attai alisema kuwa suala zima la wawakilishi wao juu ya ushiriki wameshayafanyia kazi na yameshapokelewa katika Shirikisho la Soka Afrika CAF.Alisema kuwa kwa CAF hakuna tatizo lolote na kilichobakia ni kwa klabu kufanya maandalizi kwa ajili ya michuano hiyo.Alifahamisha kwamba maendeleo ya timu hizo katika kufikia vigezo hivyo yanaendelea vizuri kila kadri siku zinavyokwenda ndipo na wao wanawekeza katika kufikia yale yanayohitajika.Kwa upande mwingine timu hizo ili kuhakikisha zinafanya vizuri kamati inayosimamia michuano ya Kombe la Mapinduzi kwa kushirikiana na ZFA Taifa imeamua kuziingiza michuano hiyo ili kuzipa mazoezi.Polisi katika michuano hiyo imepangwa katika kundi A pamoja na timu za Yanga, Shaba na Taifa ya Jangombe wakati KMKM iko kundi B pamoja na timu za Azam, KCCA ya Uganda na Mtende Rangers.  <topic>: MICHEZO 